Diari Oficial de la Generalitat Valenciana


Sumari del DOGV 5336, del 31-08-2006 (2006/9609)

ACORD de 12 de juliol de 2006, de la Comissió Territorial d'Urbanisme de Castelló, relatiu a la modificació núm.16 de les normes subsidiàries del municipi de Jérica.
---------------------------------------------------------------------------------------------------------------------------------------------------------------------

### Dades del document

Número de DOGV
:   5336

Data del DOGV
:   31-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/9609


Data del document
:   12-07-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Jérica
    * pla d'urbanisme

ACORD de 12 de juliol de 2006, de la Comissió Territorial d'Urbanisme de Castelló, relatiu a la modificació núm.16 de les normes subsidiàries del municipi de Jérica. [2006/9609]  
Vist l'expedient relatiu a la modificació núm.16 de les normes subsidiàries del municipi de Jérica, i de conformitat amb els següents,  
Antecedents  
Primer. El ple de l'Ajuntament de Jérica, va acordar sotmetre a informació pública la modificació puntual núm. 16 de les normes subsidiàries de planejament d'aquest municipi, per acord del ple de data 24 d'octubre de 2005, mitjançant edictes publicats en el periòdic Mediterráneo de data 10 de novembre de 2005 i en el Diari Oficial de la Generalitat Valenciana número 5140, de 22 de novembre de 2005. Durant el període d'exposició pública no es va produir cap al.legació. Amb data 28 de juliol de 2005, el ple de l'Ajuntament aprova la provisional de l'esmentada modificació.  
El 16 de febrer de 2006, va entrar en el Registre General de la Conselleria de Territori i Habitatge a Castelló, escrit de l'Ajuntament de Jérica, mitjançant el qual sol.licitava l'aprovació definitiva de la modificació puntual núm. 16 de les normes subsidiàries de planejament d'aquest municipi.  
Segon. La documentació està formada per memòria informativa i justificativa, plànols d'informació i plànols d'ordenació amb la rectificació d'alineacions proposada.  
Tercer. La modificació puntual de les normes subsidiàries de planejament de Jérica planteja l'ajust d'una alineació del c/ Loreto en el casc de la població amb l'objecte de regularitzar en la mesura que siga possible l'alineació posterior de la illa de cases, en coherència amb les alineacions veïnes.   
En la memòria es justifica el compliment del que establix l'article 17 de l'annex al Reglament de planejament de la Comunitat Valenciana, aprovat pel Decret 201/1998, de 15 de desembre, del Govern Valencià, (en endavant RPCV).  
Fonaments de dret  
Primer. De conformitat amb el que establix la disposició transitòria primera, apartat primer, de la Llei 16/2006, de 30 de desembre, urbanística valenciana (en endavant LUV), i per haver conclòs la seua informació al públic amb anterioritat a l'1 de febrer de 2006, l'aprovació definitiva d'aquest expedient ha de resoldre's de conformitat amb el que disposa la legislació vigent amb anterioritat a l'entrada en vigor de la LUV.  
Segon. La tramitació de la modificació ha sigut correcta, conforme a l'article 55 en concordança amb el 38 de la Llei 6/1994, de 15 de novembre, reguladora de l'activitat urbanística (en endavant LRAU) i la documentació està completa, als efectes del que disposa l'article 27 de la LRAU.  
Tercer. La modificació que s'examina suposa la introducció d'alteracions en l'ordenació detallada del sòl urbà, en el sentit de reajustar unes alineacions, sense que per això es produïsca disminució de sòl reservat a dotacions públiques ni cap augment d'aprofitament lucratiu privat.   
Tal com reiteradament ha establit la jurisprudència, la determinació concreta de l'ordenació detallada en el sòl urbà s'emmarca clarament dins de la discrecionalitat del planejament urbanístic, gaudint en aquests casos l'administració d'àmplia llibertat per a triar la forma en què el territori ha de quedar ordenat. La Llei 6/1994, de 15 de novembre, reguladora de l'activitat urbanística (en endavant LRAU) recull clarament aquesta línia jurisprudencial. Així, l'article 40 d'aquesta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, establix que està vedat a la resolució autonòmica d'aprovació qüestionar la interpretació de l'interés públic formulat pel municipi des de la seua mateixa representativitat. Únicament cap en supòsits com el que ens ocupa, un control autonòmic de legalitat, ja que, com assenyala l'article 40.1, últim paràgraf, de la LRAU, .la Generalitat no podrà aprovar definitivament els plans que incórreguen en infracció d'una disposició legal estatal o autonòmica..  
Quart. La modificació planteja canvis que es justifiquen en l'adequació de l'alineació posterior d'una illa de cases, per a millorar la trama viària del casc històric. Amb la modificació es produïx un ajustament en les alineacions que de cap manera lesionen la lectura de la trama urbana històrica del municipi ni consta en el document que es produïsca perjudici a elements singulars d'especial rellevància patrimonial que puguen impedir aquesta circumstància. Amb la pretesa modificació no es produïx, com reiteradament s'ha dit, augment de l'edificabilitat prevista en la zona, ni s'ocasiona cap minva en els espais públics previstos, per la qual cosa es complix el que establix l'article 17 de l'annex al RPCV i l'article 55.3 de la LRAU.  
Cinqué. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva de les modificacions de normes subsidiàries de planejament de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei reguladora de l'activitat urbanística, i en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.   
Per raó de tot el que antecedix, la Comissió Territorial d'Urbanisme de Castelló acorda: aprovar definitivament la modificació puntual núm. 16 de les normes subsidiàries de planejament de Jérica.  
Contra el present acord, que no posa fi a la via administrativa, pot interposar-se recurs administratiu d'alçada, en el termini d'un mes, davant de la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú..  
Castelló, 12 de juliol de 2006.. El secretari de la comissió territorial d'urbanisme: Fernando Renau Faubell.